Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: 79/1998. (IV. 29.) Korm. rendelet 6. §-ának d) pontja
Paragraph Index: 385

79/1998. (IV. 29.) Korm. rendelet 6. §-ának d) pontja alapján megtiltja. A kereskedelmi egységek a fogyasztók által a vásárlás helyére visszaszállított termékeket kötelesek visszavásárolni. Dr. Huszay Gábor s. k., főigazgató Sorszám: 17. A környezetvédelmi minisztertől Egyezmény a Magyar Köztársaság Kormánya és a Szlovák Köztársaság Kormánya között a környezetvédelem és természetvédelem terén való együttműködésről* A Magyar Köztársaság Kormánya és a Szlovák Köztársaság Kormánya (a továbbiakban: Szerződő Felek) — felismerve a környezet és természet védelmének jelentőségét és javításának szükségességét, — elismerve a természeti erőforrások takarékos módon való használatának szükségességét, — szem előtt tartva a környezetet általában, de különösképpen a határmenti területek környezetét érintő nemkívánatos hatások megelőzésére, ellenőrzésére és csökkentésére irányuló egyes stratégiák, politikák közelítésének és intézkedések összehangolt alkalmazásának fontosságát és szükségességét, * Az Egyezmény 1999. május 27-én lépett hatályba. — alapul véve a Magyar Köztársaság és a Szlovák Köztársaság között 1995. március 19-én, Párizsban aláírt, a jószomszédi kapcsolatokról és a baráti együttműködésről szóló Szerződésben foglalt megállapodásokat, — összhangban az Egyesült Nemzetek Szervezete által a környezetről szóló, Stockholmban, 1972-ben megtartott konferencián elfogadott Deklarációval, valamint az 1992ben, Rio de Janeiróban megtartott ENSZ Környezet és Fejlődés Konferencián elfogadott Deklarációval, — megerősítve szándékukat, hogy a Környezetet Európának Program stratégiai célkitűzései és az ENSZ EGB keretében létrejött regionális egyezmények szellemében, az azokban vállalt kötelezettségeiket teljesítve cselekednek, — meggyőződve arról, hogy szoros, a kölcsönös bizalmon alapuló együttműködés a környezetvédelem és természetvédelem területén jelentős hozzájárulást jelent a Szerződő Felek közötti kapcsolatok fejlesztésében, és jó eredményekre vezet a határmenti területeken, valamint szubregionális és európai szinten is, — attól a szándéktól vezérelve, hogy ezt az együttműködést a nemzetközi jogi normák szerint fejlesszék, az alábbiak szerint állapodtak meg:

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes